Il-Ministru għat-Trasport, l-Infrastruttura u l-Proġetti Kapitali Ian Borg ippreżenta lill-Kummissarju Ewropew Adina Vălean l-istudji li ġew ikkummissjonati għall-Gvern Malti dwar il-metro. Il-Ministru Borg spjega li l-Gvern Malti wiegħed lill-poplu li se jkun qed jibda jistudja l-possibbiltà li għall-ewwel darba l-pajjiż ikollu trasport tal-massa. Huwa qal li l-gvern qabbad lill-esperti fis-suġġett ARUP sabiex jistudjaw liem huwa l-aħjar mezz ta' trasport tal-massa għal Malta, u dawn għażlu l-metro. Waqt li kien Brussell biex jippreżenta r-rapport, Borg spjega li bħalissa għaddejja diskussjoni nazzjonali dwar is-suġġett li permezz tagħha l-gvern fiż-żmien li ġej se jkun qed jieħu d-deċiżjoni dwar it-triq 'il quddiem. MTIP Il-proposta tal-metro tinkludi total ta' 35km ta' tliet linji u 25 waqfa madwar iż-żoni prinċipali f'Malta. Is-sistema qed tkun proposta għal taħt l-art fil-waqt li jkun hemm eċċezzjonijiet għal rotot fejn ikun hemm bżonn li ssir fuq l-art. Il-proposta studjata dwar metro tiswa €6.25 biljun Waqt il-preżentazzjoni tal-proposta, li saret f'Ottubru, intqal li mill-evalwazzjoni li għamlu ħareġ li light metro taħt l-art hi l-aktar vijabbli iżda tiswa' aktar flus u tieħu aktar żmien biex titlesta imma tħalli l-inqas impatt waqt li jkunu għaddejin ix-xogħolijiet. Donald McDade mill-Grupp Arup spjega li l-ewwel fażi tal-proġett hu stmat li tiswa 3.9 biljun ewro u l-proġett kollu se jiġi jiswa 6.25 biljun ewro. Waqt il-preżentazzjoni tal-proposta il-Prim Ministru Robert Abela kien qal li dan hu proġett li jiswa' l-biljuni u li jista' jsir fuq perjodu ta' erba' leġiżlaturi. F'Ottubru, il-Ministru għat-Trasport Ian Borg kien qal li l-Gvern mhux marbut mal-pjan li tressaq mill-kumpanija Arup Group, dwar il-proposta għal sistema ta' metro f'Malta. "M'aħniex marbutin mad-disinn tal-proposta għall-metro" – Borg B'reazzjoni għal dan ir-rapport, il-Kummissarju Ewropew għat-Trasport Adina Vălean spjegat li l-Kummissjoni Ewropea tilqa' b'sodisfazzjon dan l-istudju. Il-Kummissarju Vălean idduskutiet mad-delegazzjoni Maltija x-xogħol li qed isir mill-awtoritajiet Maltin biex jiġi inċentivat l-użu ta' vetturi elettriċi u t-trasport alternattiv, fosthom dak bil-baħar. Matul din l-istess laqgħa ġew diskussi suġġetti oħra bħal xogħol infrastrutturali li qed isir f'Malta u l-impenn ta' Malta fis-setturi tat-trasport bil-baħar u bl-arju. Fi Brussell il-Ministru Ian Borg u d-delegazzjoni Maltija ltaqgħu wkoll mal-European Autombile Manufacturers Assocation, il-European Business Aviation Association, u l-European Community Shipowners' Association. "Il-Gvern għandu studji dwar il-metro u se npoġġuhom għad-diskussjoni" – Abela Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6195122f173de_rand.td-a-rec-img{text-align:left}.td_uid_3_6195122f173de_rand.td-a-rec-img img{margin:0 auto 0 0}